Kiryat Malakhi

Kiryat Malakhi (hebraisk skrift קִרְיַת מַלְאָכִי, òg Qiryat Malakhi eller Kiryat Malachi) er ein by i Det sørlege distriktet i Israel, 17 km frå Ashkelon. I følgje Israelsk statistisk sentralbyrå (CBS) hadde han i 2009 20 600 innbyggjarar. Historie Kiryat Malakhi vart grunnlagd i 1951 som ein ma'abara, eller teltby, for husa dei store massane av jødiske immigrantar som kom dei første åra etter Israel vart oppretta. Mange av dei kom frå arabiske land. Namnet vart valt for å ære det jødiske samfunnet i Los Angeles, som bidrog til finansieringa av leiren. Han vart grunnlagd på landområde som høyrte til den avfolka palestinske landsbyen Qastina. Kiryat Malakhi vart seinare ein av fleire utviklingsbyar i Negev. Moshe Katsav, som seinare vart den åttande presidenten i Israel, vart valt til borgarmeister i 1969, berre 24 år gammal. Den yngre broren Lior Katsav, var òg borgarmeister i Kiryat Malakhi. Den 15. november 2012 tok rakettåtak frå militante i Gaza livet av tre jødiske innbyggjarar. Venskapsbyar Kiryat Malakhi er venskapsby med: Piatra Neamț i Romania Rueil-Malmaison i Frankrike Kjelder Bakgrunnsstoff Offisiell nettstad (he)